רוברטו גראו

רוברטו גראו (בספרדית: Roberto Gabriel Grau; 18 במרץ 1900 – 12 באפריל 1944, בואנוס איירס) היה שחמטאי ארגנטינאי ואלוף ארגנטינה בשחמט בשנים 1926, 1927, 1928, 1934, 1935 ו-1938.

== אליפויות ארגנטינה ==
גראו השתתף באליפויות רבות: בשנת 1921/2 חלק מקום 3–4 באליפות השחמט הראשונה שהתקיימה בארגנטינה (ניצח: דמיאן רקה). בשנת 1922 חלק מקום 2–3 (ניצח: בניטו וילגאס). בשנת 1923/24 חלק מקום 2–4 (ניצח: דמיאן רקה). בשנת 1924 הגיע גראו למקום השני (ניצח: ריכרד רטי). [https://www.webcitation.org/query?id=1256445390952522&url=ar.geocities.com/carlasevigne/Campeonatos_Argentinos_tablas.htm]

בשנת 1926 ניצח גראו באליפות השחמט השישית שהתקיימה בארגנטינה ולאחר מכן גם ניצח בדו-קרב את דמיאן רקה 2–6. בשנתיים שלאחר מכן ניצח גראו בשתי אליפויות נוספות, השביעית והשמינית. בשנת 1929 ניצח דו-קרב מול איסאייס פלסי 4-0 ובשנת 1930 הפסיד בדו-קרב מול ישעיהו פלצ'י 3–5 ובשנת 1937 הפסיד בדו-קרב מול קרלוס גימארד 6-2. בשנת 1934 זכה גראו פעם נוספת באליפות ובדו-קרב מול לואיס פיאציני 7.5-5.5 (אליפות השחמט ה-13 שהתקיימה בארגנטינה), בשנת 1935 ניצח גראו באליפות ה-14 ובדו-קרב ניצח את חקובו בולבוצ'אן 5-3 בשנת 1938 ניצח באליפות ה-17 ובדו-קרב את קרלוס גימארד 7.5-5.5.

== השתתפות בתחרויות ==
גראו ניצח בתחרות מונטבידיאו בשנת 1921 (האליפות הראשונה של מדינות דרום אמריקה). [https://web.archive.org/web/20060216115508/http://www.brasilbase.pro.br/ti1921mv.htm] בשנת 1923 ניצח בתחרות בואנוס איירס. בשנת 1924 הגיע למקום השני בתחרות פריז (ניצח: מקס אויבה). בשנת 1925 חלק מקום 2–3 עם דמיאן רקה בתחרות מונטבידיאו (ניצח: לואי ארגנטינו פאלאו) [https://web.archive.org/web/20070927222918/http://www.brasilbase.pro.br/ti1925mv.htm]. בשנת 1928 ניצח גראו בתחרות מאר דל פלאטה [https://web.archive.org/web/20060216115514/http://www.brasilbase.pro.br/ti1928mp.htm]. בשנת 1929 ניצח בתחרות רוזאריו. בשנת 1930 חלק מקום 2–3 בתחרות בואנוס איירס (ניצח: וירגיליו פנוגליו), הגיע למקום החמישי בתחרות בואנוס איירס (ניצח: יעקובו בולבוצ'אן) והגיע למקום ה-15 בתחרות סן רמו (ניצח: אלכסנדר אלכין).

בשנת 1934 הגיע גראו למקום השני, אחרי אהרון שוורצמן בתחרות מאר דל פלאטה. בשנת 1934/35 הגיע למקום החמישי בתחרות בואנוס איירס (ניצח: לואיס פיאציני). בשנת 1938 חלק מקום 5–6 בתחרות מונטבידיאו (ניצח: אלכסנדר אלכין). בשנת 1939 הגיע למקום הרביעי, אחרי וירגיליו פנוגליו, קרלוס גימארד וחוליו בולבוצ'אן בתחרות ריו דה ז'ניירו. באותה שנה הגיע למקום השביעי בתחרות בואנוס איירס (ניצחו: פאול קרס ומיגל ניידורף).

==השתתפות באולימפיאדות==

גראו ייצג את ארגנטינה בשש אולימפיאדות:

במסגרת אולימפיאדת השחמט 1924 האולימפיאדה הבלתי הרשמית הראשונה, חלק גראו מקום 4–7 בבית התנחומים באליפות העולם הראשונה לחובבים שהתקיימה בפריז עם 8 נקודות (ניצח: קארל הרומאדקה [http://www.olimpbase.org/1924x/1924fb.html] תוצאותיו : +6 –3 =4 (+ ניצחונות – הפסדים = תוצאות תיקו)

באולימפיאדת השחמט 1927, האולימפיאדה הראשונה שהתקיימה בלונדון, בלוח הראשון השיג תוצאה של +2 -3 =10 [http://www.olimpbase.org/1927/1927arg.html] בין תוצאותיו הבולטות תיקו מול מקס אויבה, זיגברט טאראש, ארנסט גרינפלד ו-ג'ורג' קולטנובסקי .

באולימפיאדת השחמט 1928, האולימפיאדה השנייה שהתקיימה בהאג, בלוח המילואים השיג תוצאה של +6 -3 =7 [http://www.olimpbase.org/1928/1928arg.html]

באולימפיאדת השחמט 1935, אולימפיאדת השחמט השישית שהתקיימה בוורשה שיחק בלוח הראשון בתוצאה +6 –9 =4 [http://www.olimpbase.org/1935/1935arg.html] בין היתר ניצח את ראובן פיין, אריק אנדרסן, לאיוש שטיינר, מריו מונטיצ'לי ואוסקר נגלי וסיים בתיקו עם אלכסנדר אלכין, ויליאם וינטר ומילן וידמר .

באולימפיאדת השחמט 1937, אולימפיאדת השחמט השביעית שאורגנה על ידי פיד"ה שהתקיימה בסטוקהולם בין 31 ביולי לבין 14 באוגוסט 1937 שיחק בלוח השלישי בתוצאה +8 –2 =5 [http://www.olimpbase.org/1937/1937arg.html] בין היתר ניצח את לאסלו סאבו, אריק לונדין ופובילס ואיטוניס
וסיים בתיקו עם פטר טריפונוביץ' וקונל יו אודונל אלכסנדר.

באולימפיאדת השחמט 1939, אולימפיאדת השחמט השמינית שהתקיימה בבואנוס איירס שיחק בלוח הראשון בתוצאה +1 –5 =4 [http://www.olimpbase.org/1939/1939arg.html] התוצאה הבולטת של גראו היא תיקו מול חוסה ראול קפבלנקה.

גראו היה בין החותמים המקוריים על ייסוד ארגון פיד"ה בשנת 1924.

חיבר סדרה בת ארבעה כרכים בשם "Tratado General de Ajedrez" שפורסם לראשונה בשנת 1940.

== קישורים חיצוניים ==

* [http://chessmetrics.com/cm/CM2/PlayerProfile.asp?Params=199510SSSSS3S046990000000141000000000010810100 מידע כללי]

קטגוריה:בואנוס איירס: אישים
קטגוריה:שחמטאים שהשתתפו באולימפיאדת השחמט
קטגוריה:אלופי ארגנטינה בשחמט

קטגוריה:ארגנטינאים שנולדו ב-1900
קטגוריה:נפטרים ב-1944